CELEX: 52016PC0631
Language: sl
Date: 2016-09-29
Title: Predlog UREDBA EVROPSKEGA PARLAMENTA IN SVETA o uvedbi začasnih avtonomnih trgovinskih ukrepov za Ukrajino, ki dopolnjujejo trgovinske koncesije in so na voljo na podlagi Sporazuma o pridružitvi

EVROPSKA KOMISIJA
            Bruselj, 29.9.2016
            COM(2016) 631 final
            2016/0308(COD)
            Predlog
            UREDBA EVROPSKEGA PARLAMENTA IN SVETA
            o uvedbi začasnih avtonomnih trgovinskih ukrepov za Ukrajino, ki dopolnjujejo trgovinske koncesije in so na voljo na podlagi Sporazuma o pridružitvi
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) je bil podpisan v dveh delih, in sicer marca in junija 2014. Sporazum se začasno uporablja v nekaterih delih od 1. novembra 2014. Poglobljeno in celovito območje proste trgovine (DCFTA) se začasno uporablja od 1. januarja 2016. 
               
               
                  Eden od ciljev Sporazuma je vzpostaviti pogoje za okrepljene gospodarske in trgovinske odnose, ki Ukrajino vodijo v postopno povezovanje z notranjim trgom EU, vključno z ustanovitvijo poglobljenega in celovitega območja proste trgovine, kot ga določa naslov IV (Trgovina in z njo povezane zadeve) Sporazuma, ter podpreti prizadevanja Ukrajine, da dokonča tranzicijo v delujoče tržno gospodarstvo, med drugim s stopnjevanjem približevanja njene zakonodaje zakonodaji Unije. 
               
               
                  Da bi povečali obstoječe trgovinske tokove, ki zadevajo uvoz nekaterih kmetijskih proizvodov iz Ukrajine v Unijo, ter spodbudili dvostransko trgovinsko in gospodarsko sodelovanje z Unijo, je primerno dodeliti dodatne avtonomne trgovinske preferenciale za Ukrajino. 
               
               
                  Novi avtonomni ukrepi bi spoštovali ista temeljna načela, kot so določena v Sporazumu o pridružitvi med EU in Ukrajino. Zlasti člen 2 Sporazuma o pridružitvi z Ukrajino določa, da so spoštovanje demokratičnih načel, človekovih pravic in temeljnih svoboščin ter spoštovanje načela pravne države bistveni elementi navedenega sporazuma. 
               
               
                  Ukrepi avtonomnih preferencialov, določeni s to uredbo, so pogojeni s spoštovanjem istih načel s strani Ukrajine. 
               
               
                  Uporabljajo se običajni zaščitni postopki. 
               
            
            
               •Skladnost z veljavnimi predpisi s področja zadevne politike
            
            
               
                  Novi avtonomni trgovinski ukrepi bi bili skladni z izvajanjem Sporazuma o pridružitvi med EU in Ukrajino, zlasti z začasno uporabo naslova IV DCFTA od 1. januarja 2016. 
               
               
                  Poleg tega so nedavno sklenjeni prostotrgovinski sporazumi, ki jih je s pogajanji sklenila Evropska unija (zlasti s Kolumbijo in Perujem, Srednjo Ameriko, Vietnamom in Kanado), že zagotovili neomejen, dajatev prost dostop za nekatere kmetijske proizvode, zajete v tej uredbi. 
               
            
            
               •Skladnost z drugimi politikami Unije
            
            
               
                  Evropska unija je doslej podpirala politično in gospodarsko stabilizacijo ter utrjevanje reform v Ukrajini, zlasti na področjih sodstva in boja proti korupciji, krepitve zmogljivosti javne uprave ter decentralizacije. Obsežen sveženj podpore v višini 12,8 milijarde EUR vključuje makrofinančno pomoč ter številne projekte tehnične in finančne pomoči na podlagi letnih posebnih ukrepov ter pomoč pri izvajanju DCFTA, ki jo zagotovijo EIB in druge mednarodne finančne institucije. 
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga predloga je člen 207(2) Pogodbe o delovanju Evropske unije.
            
            
               Subsidiarnost (za neizključno pristojnost)
            
            
               Skupna trgovinska politika je v skladu s členom 3 PDEU opredeljena kot izključna pristojnost Unije. Načelo subsidiarnosti se zato ne uporablja.
            
         
         
            
               Sorazmernost
            
            
               Ta predlog je nujen za izvajanje skupne trgovinske politike. 
            
            
               Izbira instrumenta
            
            
               Ta predlog je v skladu s členom 207(2) PDEU, ki predvideva ukrepe za izvajanje skupne trgovinske politike. Drug pravni instrument, ki bi se lahko uporabil za dosego cilja tega predloga, ne obstaja.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               Naknadne ocene/preverjanja ustreznosti obstoječe zakonodaje
            
            
               
                  Ni relevantno.
               
            
            
               Posvetovanja z zainteresiranimi stranmi
            
            
               Posvetovanja z zainteresiranimi stranmi so bila opravljena v okviru ocene učinka na trajnostni razvoj, ki jo je naročil GD za trgovino v letu 2007, ki so bili upoštevani v postopku pogajanja o DCFTA. Poleg tega bo treba ukrep sprejeti v postopku soodločanja. To pomeni, da bo ukrep pod nadzorom Sveta EU in Evropskega parlamenta.
            
            
               Zbiranje in uporaba strokovnih mnenj
            
            
               
                  Ni relevantno.
               
            
            
               Ocena učinka
            
            
               Zaradi težkih gospodarskih razmer v Ukrajini je pomembno, da ta uredba začne veljati čim prej. Zato ni bila izvedena ocena učinka za ta ukrep. Vendar so bile določbe Sporazuma o trgovini in z njo povezanih zadevah predmet zgoraj navedene ocene učinka na trajnostni razvoj. Navedena študija je potrdila, da bi imelo izvajanje določb o trgovini in z njo povezanih zadevah imelo pozitiven gospodarski učinek na EU in Ukrajino. 
            
            
               Ustreznost in poenostavitev ureditve
            
            
               
                  Ukrep ne poveča upravnega bremena podjetij. 
               
            
            
               Temeljne pravice
            
            
               
                  Novi avtonomni ukrepi bi spoštovali ista temeljna načela, kot so določena v Sporazumu o pridružitvi med EU in Ukrajino. Zlasti člen 2 Sporazuma o pridružitvi z Ukrajino določa, da so spoštovanje demokratičnih načel, človekovih pravic in temeljnih svoboščin ter spoštovanje načela pravne države bistveni elementi navedenega sporazuma. 
               
            
            
               3.PRORAČUNSKE POSLEDICE
            
            
               
                  Evropska unija bo imela izgubo prihodkov od carin v višini manj kot 50 milijonov EUR letno, učinek na lastna sredstva EU pa bo zelo omejen. Vrednost izpadlih dajatev pri uvozu industrijskih izdelkov bo približno 20 % skupnega zneska. 
               
            
            
               4.DRUGI ELEMENTI
            
         
         
            
               •Načrti za izvedbo ter ureditev spremljanja, ocenjevanja in poročanja
            
            
               
                  Spletno poročanje o uporabi s kmetijstvom povezanih tarifnih kvot je na voljo na namenskih spletiščih Evropske komisije. 
               
            
            
               •Obrazložitveni dokumenti (za direktive)
            
            
               
                  Ni relevantno.
               
            
            
               •Natančnejša pojasnitev posameznih določb predloga
            
            
               
                  Glede na težke gospodarske razmere in prizadevanja za gospodarsko reformo Ukrajine ter v podporo razvoja tesnejših gospodarskih odnosov z Evropsko unijo je ukrep namenjen povečanju trgovinskih tokov, ki zadevajo uvoz nekaterih kmetijskih proizvodov, in podelitvi koncesije v obliki avtonomnih trgovinskih ukrepov za izbrane industrijske izdelke v skladu s pospešitvijo odprave carin na trgovino med Evropsko unijo in Ukrajino. 
               
               
                  Avtonomni trgovinski ukrepi bi bili podeljeni v obliki ničnih tarifnih kvot za nekatere kmetijske proizvode poleg preferencialnih tarifnih kvot, določenih v Sporazumu, ter delne ali popolne odprave uvoznih dajatev za nekatere industrijske izdelke.
               
            
            
               2016/0308 (COD)
            
            
               Predlog
            
            
               UREDBA EVROPSKEGA PARLAMENTA IN SVETA
            
            
               o uvedbi začasnih avtonomnih trgovinskih ukrepov za Ukrajino, ki dopolnjujejo trgovinske koncesije in so na voljo na podlagi Sporazuma o pridružitvi
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije in zlasti člena 207(2) Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom,
            
            
               v skladu z rednim zakonodajnim postopkom,
            
            
               ob upoštevanju naslednjega:
            
            
               (1)Sporazum o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani
                  1
                zagotavlja podlago za odnose med Unijo in Ukrajino. Naslov IV o trgovini in trgovinskih zadevah se začasno uporablja od 1. januarja 2016
                  2
               . V uvodnih izjavah sta pogodbenici Sporazuma o pridružitvi izrazili željo, da medsebojne odnose okrepita in razširita na ambiciozen in inovativen način.
            
            
               (2)Glede na prizadevanja za gospodarsko reformo Ukrajine ter v podporo razvoja tesnejših gospodarskih odnosov z Evropsko unijo je primerno povečati trgovinske tokove, ki zadevajo uvoz nekaterih kmetijskih proizvodov, in podeliti koncesije v obliki avtonomnih trgovinskih ukrepov za izbrane industrijske izdelkov v skladu s pospešitvijo odprave carin na trgovino med Evropsko unijo in Ukrajino. 
            
            
               (3)Avtonomni trgovinski ukrepi bi bili podeljeni v obliki ničnih tarifnih kvot za proizvode v prilogah I in II poleg preferencialnih tarifnih kvot, določenih v Sporazumu, ter delne ali popolne odprave uvoznih dajatev za industrijske izdelke v Prilogi III. 
            
         
         
            
               (4)Da bi se preprečilo kakršno koli tveganje za goljufije, bi upravičenost do ugodnosti iz dodatnih ničnih tarifnih kvot morala biti odvisna od tega, ali Ukrajina upošteva ustrezna pravila o poreklu zadevnih izdelkov in z njimi povezanih postopkov ter je vključena v tesno administrativno sodelovanje z Evropsko unijo, kot je določeno v Sporazumu. 
            
            
               (5)Ukrajina se vzdrži uvajanja novih dajatev ali taks z enakovrednim učinkom in novih količinskih omejitev ali ukrepov z enakovrednim učinkom ali zviševanja obstoječih ravni dajatev ali taks ali uvajanja drugih omejitev. V primeru neizpolnjevanja katerega koli od teh pogojev bi morala biti Evropska komisija pooblaščena za začasno ukinitev vseh ali nekaterih avtonomnih trgovinskih ukrepov.
            
            
               (6)Zagotoviti je treba ponovno uvedbo običajnih dajatev skupne carinske tarife za uvoz vseh izdelkov, ki povzročajo ali grozijo, da bodo povzročili proizvajalcem Evropske unije podobnih ali neposredno konkurenčnih izdelkov resne težave, pri čemer bi bili ti predmet preiskave Evropske komisije.
            
            
               (7)Za zagotovitev enotnih pogojev izvajanja te uredbe bi bilo treba na Komisijo prenesti izvedbena pooblastila, ki ji omogočijo, da začasno opusti preferencialne režime, določene s to uredbo, ter uvede korektivne ukrepe za primere, kjer ta uredba vpliva na trg Unije. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta
                  3
               . 
            
            
               (8)Tarifne kvote upravlja Komisija v skladu s členi 49 do 54 Izvedbene uredbe Komisije (EU) 2015/2447
                  4
               , z izjemo tistih za posebne kmetijske proizvode, ki jih upravlja Komisija v skladu s členom 184 Uredbe (EU) št. 1308/2013 Evropskega parlamenta in Sveta
                  5
               .
            
            
               (9)Člen 2 Sporazuma o pridružitvi določa, da so spoštovanje demokratičnih načel, človekovih pravic in temeljnih svoboščin ter spoštovanje načela pravne države bistveni elementi navedenega sporazuma. Primerno je uvesti možnost začasne opustitve preferencialov v primeru neupoštevanja temeljnih načel človekovih pravic, demokracije in pravne države v Ukrajini.
            
            
               (10)Glede na težke gospodarske razmere v Ukrajini je pomembno, da Uredba začne veljati na dan po objavi v Uradnem listu Evropske unije –
            
            
               SPREJELA NASLEDNJO UREDBO:
            
            
               Člen 1
            
            
               Preferencialni režimi in dostop do tarifnih kvot
            
            
               1.Izdelki iz Priloge I in Priloge II se lahko uvažajo v Unijo v okviru omejitev na podlagi tarifnih kvot Unije iz navedenih prilog.
            
            
               2.Tarifne kvote za proizvode v Prilogi I upravlja Komisija v skladu s členi 49 do 54 Izvedbene uredbe Komisije (EU) 2015/2447 z dne 24. novembra 2015. 
            
            
               3.Tarifne kvote za določene kmetijske proizvode iz Priloge II upravlja Komisija v skladu s pravili iz člena 184 Uredbe (EU) št. 1308/2013.
            
            
               4.Preferencialne carinske dajatve na uvoz nekaterih industrijskih izdelkov na blago s poreklom iz Ukrajine se uporabljajo v skladu s Prilogo III.
            
            
               Člen 2
            
            
               Pogoji za upravičenost do preferencialnega režima
            
            
               Za upravičenost do koriščenja tarifnih kvot iz člena 1 veljajo naslednji pogoji: 
            
            
               (a)skladnost s pravili o poreklu izdelkov in z njimi povezanimi postopki iz Sporazuma o pridružitvi in zlasti iz Protokola I o opredelitvi pojma „izdelki s poreklom“ in metodah upravnega sodelovanja ter Protokola II o vzajemni upravni pomoči v carinskih zadevah;
            
            
               (b)Ukrajina se od dneva začetka veljavnosti te uredbe vzdrži uvajanja novih carin ali dajatev z enakim učinkom in novih količinskih omejitev ali ukrepov z enakim učinkom pri uvozu izdelkov s poreklom iz Unije ali zviševanja obstoječih ravni carin ali dajatev ali uvajanja drugih omejitev;
            
            
               (c)spoštovanje demokratičnih načel, človekovih pravic in temeljnih svoboščin ter spoštovanje načela pravne države, kot določa člen 2 Sporazuma o pridružitvi.
            
         
         
            
               Člen 3
            
            
               Začasna opustitev
            
            
               Kadar Komisija ugotovi, da obstajajo zadostni dokazi o neizpolnjevanju pogojev iz člena 2, lahko v celoti ali deloma ukine preferencialne ureditve iz te uredbe v skladu s postopkom pregleda iz člena 5(2).
            
            
               Člen 4
            
            
               Zaščitna klavzula
            
            
               1.Če se izdelki s poreklom iz Ukrajine uvažajo po pogojih, ki povzročajo ali grozijo, da bodo povzročili resne težave proizvajalcu podobnega ali neposredno konkurenčnega izdelka v Skupnosti, lahko Svet s kvalificirano večino za ta izdelek na pobudo Komisije kadar koli znova uvede običajne dajatve skupne carinske tarife.
            
            
               2.Komisija na zahtevo države članice ali lastno pobudo sprejme uraden sklep o začetku preiskave v razumnem roku. Če Komisija sklene, da bo začela preiskavo, objavi v Uradnem listu Evropske unije obvestilo o preiskavi. Obvestilo vsebuje povzetek prejetih informacij in navaja, da je treba kakršne koli zadevne informacije poslati Komisiji. V obvestilu je določen tudi rok, ki ne sme biti daljši od štirih mesecev od datuma objave obvestila, v katerem lahko zainteresirane strani pisno sporočijo svoje stališče.
            
            
               3.Komisija pridobi vse informacije, za katere meni, da so potrebne, in jih lahko preveri pri Ukrajini ali drugih ustreznih virih. Na zahtevo zadevne države članice lahko Komisiji pomagajo uradniki držav članic, na ozemlju katerih se izvaja preverjanje. 
            
            
               4.Komisija pri ugotavljanju obstoja resnih težav med drugim upošteva naslednje dejavnike, ki zadevajo proizvajalce v Skupnosti, kadar ima o njih razpoložljive informacije:
            
            
               –tržni delež,
            
            
               –proizvodnja,
            
            
               –zaloge,
            
            
               –proizvodna zmogljivost,
            
            
               –izkoriščenost zmogljivosti,
            
            
               –zaposlovanje,
            
            
               –uvoz,
            
            
               –cene.
            
            
               5.Preiskava se konča v šestih mesecih po objavi obvestila iz odstavka 2. Komisija lahko v izjemnih okoliščinah in po posvetovanju z odborom to obdobje v skladu s postopkom iz člena 5 podaljša.
            
            
               6.Komisija odloči v roku enega meseca v skladu s postopkom iz člena 5. Ta sklep začne veljati en mesec po objavi.
            
            
               7.Kadar je zaradi izjemnih okoliščin, ki zahtevajo takojšnje ukrepanje, preiskava nemogoča, lahko Komisija, potem ko je obvestila odbor, sprejme kakršen koli nujno potreben preventivni ukrep.
            
         
         
            
               Člen 5
            
            
               Postopek v odboru
            
            
               1.Za namene izvajanja člena 1(2) in člena 4 te uredbe Komisiji pomaga Odbor za carinski zakonik, ustanovljen s členom 248a Uredbe (EGS) št. 2913/92. Ta odbor je odbor v smislu Uredbe (EU) št. 182/2011. 
            
            
               2.Pri sklicevanju na ta odstavek se uporablja člen 5 Uredbe (EU) št. 182/2011.
            
            
               Člen 6
            
            
               Začetek veljavnosti in uporaba
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se za obdobje treh let.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
            
               OCENA FINANČNIH POSLEDIC ZAKONODAJNEGA PREDLOGA S PRORAČUNSKIMI POSLEDICAMI, OMEJENIMI IZKLJUČNO NA STRAN PRIHODKOV
            
            
               1.NASLOV PREDLOGA
            
            
               Predlog UREDBE EVROPSKEGA PARLAMENTA IN SVETA o uvedbi začasnih avtonomnih trgovinskih ukrepov za Ukrajino, ki dopolnjujejo trgovinske koncesije in so na voljo na podlagi Sporazuma o pridružitvi
            
            
               2.PRORAČUNSKE VRSTICE
            
            
               Poglavje in člen: poglavje 12, člen 120 (carine)
            
            
               Znesek v proračunu za leto 2016: 18 465,30 milijona EUR
            
            
               3.FINANČNE POSLEDICE
            
            
               
               Predlog nima finančnih posledic.
            
         
         
            
               
               Predlog nima finančnih posledic za odhodke, ima pa finančne posledice za prihodke – učinek je naslednji:
            
            
               (v mio. EUR, na eno decimalno mesto natančno)
            
            
                     
                        Prihodkovna proračunska vrstica
                           6
                        
                     
                  
                  
                     
                        2016
                     
                  
                  
                     
                        2017
                     
                  
               
                     
                        Člen 120
                     
                  
                  
                     
                        0
                     
                  
                  
                     
                        35,3 
                     
                  
               
            
                     
                        Stanje po ukrepu
                     
                  
               
                     
                        Prihodkovna proračunska vrstica
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        Člen 120
                     
                  
                  
                     
                        18 465,30
                     
                  
                  
                     
                        18 430
                     
                  
                  
                     
                        18 430
                     
                  
                  
                     
                        18 430
                     
                  
                  
                     
                  
               
            
               4.UKREPI PROTI GOLJUFIJAM
            
            
               Namen carinske zakonodaje EU je zagotoviti pravilno uporabo vseh carinskih ukrepov EU, vključno s tarifnimi preferenciali iz te uredbe, ki določa tudi uporabo potrebnih določb Sporazuma o pridružitvi med EU in Ukrajino in uporabo Protokola I Sporazuma o opredelitvi pojma „izdelki s poreklom“ in metodah upravnega sodelovanja in zadevnih prilog sporazuma ter možnosti začasnega umika tarifnih preferencialov po posvetovanju v primeru goljufij in nepravilnosti pri preferencialni obravnavi.
            
            
               5.DRUGE PRIPOMBE
            
            
               Ta ocena temelji na notranjih izračunih. 
            
         
         
            
                  
                     (1)
                  UL L 161, 29.5.2014, str. 3.
               
               
                  
                     (2)
                  Sklep Komisije 2014/668/EU z dne 23. junija 2014 (UL L 278, 20.9.2014, str. 1).
               
               
                  
                     (3)
                  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).
               
               
                  
                     (4)
                  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
               
               
                  
                     (5)
                  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671). 
               
               
                  
                     (6)
                  Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 25 % stroškov pobiranja. 
               
            
      
    ---documentbreak--- 
      
         
               EVROPSKA KOMISIJA
            Bruselj, 29.9.2016
            COM(2016) 631 final
            PRILOGE
            k
            Predlogu uredbe Evropskega parlamenta in Sveta
            o uvedbi začasnih avtonomnih trgovinskih ukrepov za Ukrajino, ki dopolnjujejo trgovinske koncesije in so na voljo na podlagi Sporazuma o pridružitvi
            
               
         
         
            
               PRILOGE
            
            
               PRILOGA I
            
            
               Ne glede na pravila za razlago kombinirane nomenklature se šteje, da ima besedilo poimenovanja teh proizvodov zgolj okvirno vrednost, področje uporabe preferencialne sheme pa je v okviru te priloge določeno z oznakami KN, kot obstajajo v času sprejetja te uredbe.
            
            
                     
                        Zaporedna št.
                     
                  
                  
                     
                        Oznaka KN
                     
                  
                  
                     
                        Opis blaga
                     
                  
                  
                     
                        Obdobje veljavnosti kvote
                     
                     
                        Za 36 mesecev od datuma začetka veljavnosti te uredbe 
                     
                     
                  
                  
                     
                        Obseg letne kvote
                     
                     
                        (v tonah neto mase, če ni določeno drugače)
                     
                  
               
                     
                        09,6750
                     
                  
                  
                     
                        0409
                        
                  
                  
                     
                        Med, naravni
                        
                  
                  
                     
                  
                  
                     
                        3 000
                     
                  
               
                     
                        09,6751
                     
                  
                  
                     
                        ex 1103 19 20
                        1103 19 90
                        1103 20 90
                        1104 19 10
                        1104 19 50
                        1104 19 61
                        1104 19 69
                        ex 1104 29
                        1104 30
                        
                  
                  
                     
                        Ječmenovi drobljenci
                        Drobljenci in zdrob žit (razen pšenični, rženi, ovseni, koruzni, rižev in ječmenov)
                        Žitni peleti (razen pšenični, rženi, ovseni, koruzni, riževi in ječmenovi)
                        Pšenična zrna, valjana ali v obliki kosmičev
                        Koruzna zrna, valjana ali v obliki kosmičev
                        Valjana ječmenova zrna
                        Ječmenova zrna v obliki kosmičev
                        Obdelana zrna (npr.: oluščena, perlirana, rezana ali drobljena), razen ovsena, ržena ali koruzna
                        Žitni kalčki, celi, valjani, v kosmičih ali zmleti
                     
                  
                  
                     
                  
                  
                     
                        7 800
                     
                  
               
                     
                        09,6752
                     
                  
                  
                     
                        2002
                     
                  
                  
                     
                        Paradižnik, pripravljen ali konzerviran kako drugače kot v kisu ali ocetni kislini
                     
                  
                  
                     
                  
                  
                     
                        5 000
                     
                  
               
                     
                        09,6753
                     
                  
                  
                     
                        2009 61 90
                        
                     
                     
                     
                        2009 69 11
                     
                     
                     
                     
                        2009 69 71 2009 69 79 2009 69 90
                     
                     
                  
                  
                     
                        Grozdni sok (vključno grozdni mošt), z Brix vrednostjo do vključno 30, z vrednostjo do vključno 18 EUR za 100 kg neto mase
                     
                     
                        Grozdni sok (vključno grozdni mošt), z Brix vrednostjo več kot 67, z vrednostjo do vključno 22 EUR za 100 kg neto mase 
                        
                     
                        Grozdni sok (vključno grozdni mošt), z Brix vrednostjo več kot 30 do vključno 67, z vrednostjo do vključno 18 EUR za 100 kg neto mase
                     
                  
                  
                     
                  
                  
                     
                        500
                     
                  
               
                     
                        09,6754
                     
                  
                  
                     
                        1004
                     
                  
                  
                     
                        Oves
                     
                  
                  
                     
                  
                  
                     
                        4 000
                     
                  
               
               PRILOGA II
            
            
               Tarifne kvote za specifične kmetijske proizvode iz člena 1(3)
            
            
               Ne glede na pravila za razlago kombinirane nomenklature se šteje, da ima besedilo poimenovanja teh proizvodov zgolj okvirno vrednost, področje uporabe preferencialne sheme pa je v okviru te priloge določeno z oznakami KN, kot obstajajo v času sprejetja te uredbe.
            
            
                     
                        Proizvod
                     
                  
                  
                     
                        Tarifna uvrstitev
                     
                  
                  
                     
                        Količina 
                     
                  
               
                     
                        Navadna pšenica, pirjevica in soržica, moka, drobljenci, zdrob in peleti
                     
                  
                  
                     
                        1001 99 00 
                     
                     
                        1101 00 15, 1101 00 90
                     
                     
                        1102 90 90
                     
                     
                        1103 11 90 1103 20 60
                     
                  
                  
                     
                        100 000 ton/leto, 
                     
                     
                  
               
                     
                        Koruza, razen semena, moke, drobljenca, zdroba, peletov in zrna
                     
                  
                  
                     
                        1005 90 00
                     
                     
                        1102 20
                     
                     
                        1103 13
                     
                     
                        1103 20 40
                     
                     
                        1104 23
                     
                  
                  
                     
                        650 000 ton/leto, 
                     
                     
                  
               
                     
                        Ječmen, razen semena, moke in peletov
                     
                  
                  
                     
                        1003 90 00
                     
                     
                        1102 90 10
                     
                     
                        ex 1103 20 25
                     
                  
                  
                     
                        350 000 ton/leto, 
                     
                     
                  
               
               PRILOGA III
            
            
               Preferencialne tarifne kvote, ki se uporabljajo za specifične proizvode iz člena 1(4)
            
            
               Ne glede na pravila za razlago kombinirane nomenklature se šteje, da ima besedilo poimenovanja teh proizvodov zgolj okvirno vrednost, področje uporabe preferencialne sheme pa je v okviru te priloge določeno z oznakami KN, kot obstajajo v času sprejetja te uredbe.
            
            
                     
                        KN 2016
                     
                  
                  
                     
                        OPIS
                     
                  
                  
                     
                        Uporabljene dajatve
                     
                  
               
                     
                         
                     
                  
                  
                     
                        POGLAVJE 31 – GNOJILA
                     
                  
                  
                     
                  
               
                     
                        3102 10 10
                     
                  
                  
                     
                        Sečnina, vključno s sečnino v vodni raztopini, ki vsebuje več kot 45 mas. % dušika v suhem brezvodnem proizvodu (razen v peletih ali podobnih oblikah ali pakiranjih do vključno 10 kg bruto mase)
                     
                  
                  
                     
                        3 %
                     
                  
               
                     
                        3102 21 00
                     
                  
                  
                     
                        Amonijev sulfat (razen v peletih ali podobnih oblikah ali pakiranjih do vključno 10 kg bruto mase)
                     
                     
                  
                  
                     
                        0 %
                     
                  
               
                     
                        3102 40 10
                     
                  
                  
                     
                        Mešanice amonijevega nitrata s kalcijevim karbonatom ali drugimi anorganskimi negnojilnimi snovmi, pri katerih delež dušika ne presega 28 mas. % (razen v peletih ali podobnih oblikah ali pakiranjih do vključno 10 kg bruto mase)
                     
                  
                  
                     
                        0 %
                     
                  
               
                     
                        3102 50 00
                     
                  
                  
                     
                        Amonijev sulfat (razen v peletih ali podobnih oblikah ali pakiranjih do vključno 10 kg bruto mase)
                     
                  
                  
                     
                        0 %
                     
                     
                  
               
                     
                        3105 20 10
                     
                  
                  
                     
                        Mineralna ali kemična gnojila, ki vsebujejo dušik, fosfor in kalij, delež dušika pa presega 10 mas. % v suhem brezvodnem proizvodu (razen v tabletah ali podobnih oblikah ali pakiranjih do vključno 10 kg bruto mase)
                     
                  
                  
                     
                        0 %
                     
                  
               
                     
                        3105 51 00
                     
                  
                  
                     
                        Mineralna ali kemična gnojila, ki vsebujejo nitrate in fosfate
                     
                     
                  
                  
                     
                        0 %
                     
                  
               
                     
                  
                  
                     
                        POGLAVJE 32 – EKSTRAKTI ZA STROJENJE ALI BARVANJE; TANINI IN NJIHOVI DERIVATI; BARVILA, PIGMENTI IN DRUGE BARVILNE SNOVI; BARVE IN LAKI; KITI IN DRUGE TESNILNE MASE; TISKARSKE BARVE IN ČRNILA
                     
                     
                  
                  
                     
                  
               
                     
                        320611 00
                     
                  
                  
                     
                        Pigmenti in preparati na osnovi titanovega dioksida, ki vsebujejo 80 mas. % ali več titanovega dioksida, računano na suho snov
                     
                  
                  
                     
                        0 %
                     
                  
               
                     
                  
                  
                     
                     
                        POGLAVJE 64 – OBUTEV, GAMAŠE IN PODOBNI IZDELKI; DELI TEH IZDELKOV
                     
                     
                     
                  
                  
                     
                  
               
                     
                        6402 91 90
                     
                  
                  
                     
                        Obutev, ki pokriva gležnje, s podplati in zgornjim delom iz gume ali plastične mase
                     
                  
                  
                     
                        0 %
                     
                     
                  
               
                     
                        6402 99 98
                     
                  
                  
                     
                        Obutev s podplati iz gume ali plastične mase in zgornjim delom iz plastične mase, z notranjiki dolžine 24 cm ali več, za ženske
                     
                  
                  
                     
                        0 %
                     
                  
               
                     
                        6403 99 96
                     
                  
                  
                     
                        Moška obutev s podplati iz gume, plastične mase ali umetnega usnja in zgornjim delom iz usnja (ne pokriva gležnjev), z notranjiki dolžine 24 cm ali več (razen 6403.11-00 do 6403.40.00, 6403.99.11, 6403.99.36, 6403.99.50)
                     
                     
                  
                  
                     
                        0 %
                     
                  
               
                     
                        6403 99 98
                     
                  
                  
                     
                        Obutev s podplati iz gume ali plastične mase ali umetnega usnja in zgornjim delom iz usnja, z notranjiki dolžine 24 cm ali več, za ženske
                     
                  
                  
                     
                        0 %
                     
                  
               
                     
                  
                  
                     
                     
                        POGLAVJE 74 – BAKER IN BAKRENI IZDELKI
                     
                     
                  
                  
                     
                  
               
                     
                        7407 21 10
                     
                  
                  
                     
                        Palice iz zlitine bakra in cinka (medenina)
                     
                  
                  
                     
                        0 %
                     
                  
               
                     
                        7408 11 00
                     
                  
                  
                     
                        Žica iz rafiniranega bakra, z največjo dimenzijo prečnega prereza več kot 6 mm
                     
                  
                  
                     
                        0 %
                     
                  
               
                     
                  
                  
                     
                     
                        POGLAVJE 76 – ALUMINIJ IN ALUMINIJASTI IZDELKI
                     
                     
                  
                  
                     
                  
               
                     
                        7601 10 00
                     
                  
                  
                     
                        Aluminij, nelegiran, surov
                     
                  
                  
                     
                        0 %
                     
                  
               
                     
                        7601 20 20
                     
                  
                  
                     
                        Surove aluminijeve zlitine v obliki blokov ali drogov
                     
                  
                  
                     
                        0 %
                     
                  
               
                     
                        7601 20 80
                     
                  
                  
                     
                        Surove aluminijeve zlitine (razen blokov in drogov)
                     
                  
                  
                     
                        0 %
                     
                  
               
                     
                        7604 21 00
                     
                  
                  
                     
                        Votli profili iz aluminijevih zlitin
                     
                  
                  
                     
                        0 %
                     
                  
               
                     
                        760429 90
                     
                  
                  
                     
                        Polni profili iz aluminijevih zlitin
                     
                  
                  
                     
                        0 %
                     
                  
               
                     
                        7616 99 90
                     
                  
                  
                     
                        Izdelki iz aluminija, neliti
                     
                  
                  
                     
                        0 %
                     
                  
               
                     
                  
                  
                     
                     
                        POGLAVJE 85 – ELEKTRIČNI STROJI IN OPREMA TER NJIHOVI DELI; APARATI ZA SNEMANJE IN REPRODUKCIJO ZVOKA, APARATI ZA SNEMANJE IN REPRODUKCIJO TELEVIZIJSKE SLIKE IN ZVOKA, DELI IN PRIBOR ZA TE PROIZVODE
                     
                     
                  
                  
                     
                  
               
                     
                        8525 80 99
                     
                  
                  
                     
                        Video snemalne kamere, razen tistih, ki lahko snemajo samo zvok in slike, posnetih s televizijsko kamero 
                     
                  
                  
                     
                        0 %
                     
                  
               
                     
                        8528 71 19
                     
                  
                  
                     
                        Video tunerji (razen elektronskih sestavov za vgradnjo v avtomatske stroje za obdelavo podatkov in naprave z mikroprocesorsko enoto, ki vsebujejo modem za dostop do interneta, imajo funkcijo za interaktivno izmenjavo informacij in lahko sprejemajo televizijske signale („TV-komunikatorji s komunikacijsko funkcijo“))
                     
                  
                  
                     
                        0 %
                     
                  
               
                     
                        8528 71 99
                     
                  
                  
                     
                        Televizijski sprejemniki, ki imajo vgrajen radijski sprejemnik ali aparat za snemanje ali reprodukcijo slike ali ne, ki niso namenjeni za vgradnjo video prikazovalnika ali zaslona (razen video tunerjev in TV-komunikatorjev s komunikacijsko funkcijo)
                     
                  
                  
                     
                        0 %
                     
                  
               
                     
                        8528 72 40
                     
                  
                  
                     
                        Televizijski sprejemniki, barvni, z zaslonom LCD
                     
                  
                  
                     
                        0 %